kardosdrur/scandi-wiki huggingface dataset:
Ashura

ʿĀshūrāʾ (’den tiende’ dag af måneden Muḥarram i den islamiske kalender, moderne dansk retskrivning Ashura, persisk: عاشورا, arabisk: عاشوراء, , ) betegner en særlig islamisk helligdag. Dagen fejres både indenfor Sunnisme og Shiisme (islams to største trosretninger), selvom begge trostolkninger tillægger dagen hver deres betydning og signifikans., Overordnet er helligdagen for sunni-muslimer en tilrådet fastedag, idet profet Muhammed fastede den sammen med de jødiske befolkninger, der levede i området. Ifølge fortællinger om Muhammed, planlagde han at faste på den 9. og 10. muharram. Dette er også dagen, hvor Muhammeds barnebarn, Husayn ibn Ali, ifølge overleveringerne dræbtes i Slaget i Karbala. For shia-muslimer er dagen afslutningen på en ti dag lang sørgeperiode, der i historisk kontekst kulminerede i martyrdøden af profet Muhammeds barnebarn, Imam al-Ḥusayn b. ʿAlī (d. 680).

Tro 
De forskellige islamiske trostolkninger og denominationer (hvor Shiisme og Sunnisme er de to største) tillægger Ashura dagen forskellige historiske, spirituelle og religiøse betydninger.

Sunnisme 
Indenfor Sunnisme er Ashura en dag af signifikant betydning, især i kontekst af de før-islamiske og islamiske praksisser der akkurat har været sammenfaldene med Ashura dagen siden menneskets skabelse. Ashura dagen gennem historiens gang skulle angiveligt være dagen hvorpå:

(før-islamiske beretninger om Ashura):
 Gud accepterede Adams anger
 Noas ark kom til land på Jūdī-bjerget
 Jakob gik i forbøn for sine syndige sønner
 Jonas kom ud af hvalfiskens bug
 Moses besejrede Farao og hans magikere og fuldførte senere sine fyrre dages faste i Guds nærvær
 Jesus, Adams og Abrahams fødselsdag

(senere islamiske beretninger om Ashura):
 Gud vendte ’hulens ledsager’ (aṣḥāb al-kahf) fra side til side
 Āmina bint Wahb blev gravid med profeten Muhammed
 Gud tilgav alle profeternes tidligere og kommende fejl

Noter

Referencer

Litteratur 
 Kashi, Iman. Shiisme – Oprindelse, Tro & Praksis . København, 2012 | . 
 Momen, M. An Introduction to Shi'i Islam: History and Doctrines of Twelver Shi'ism. Yale, 1987 | . 
   (EIs) Encyclopaedia Islamica (2008–), red. W. Madelung og F. Daftary | .
   (EI2) Encyclopaedia of Islam, 2. udgave (1960–2005), red. .J. Bearman, Th. Bianquis, C.E. Bosworth, E. van Donzel og W.P. Heinrichs et al.
   (EI3) Encyclopaedia of Islam, 3. udgave (2007–), red. Kate Fleet, Gudrun Krämer, Denis Matringe, John Nawas og Everett Rowson | .
 ʿĀŠŪRĀʾ (1987, opdateret 2011), Encyclopædia Iranica af M. Ayoub | (online).

Se også 
 Slaget ved Karbala

Eksterne henvisninger 

 ʿĀŠŪRĀʾ (1987, opdateret 2011), Encyclopædia Iranica af M. Ayoub | (online). 

Islam
Helligdage
Shia-islam
Sunni-islam
Financial Times Deutschland

Financial Times Deutschland var et tysk dagblad, der som sin moderavis, engelske Financial Times, beskæftigede sig med erhverv, økonomi og finans. 

Avisen, der blev grundlagt på toppen af dot com-boblen i februar 2000 som et joint-venture mellem udgiveren af den engelske Financial Times , Pearson og den tyske udgivervirksomhed Gruner + Jahr. Avisens første redaktør var Andrew Gowers. Oplaget havde nået 103.000 i tredje kvartal 2007. Pearson solgte i 2008 deres ejerandel til Gruner + Jahr for 10 millioner euro. I aftalen indgik desuden en årlig betaling for brugen af FT-navnet på 500.000 euro. Efter salget var avisen redaktionelt uafhængig af Financial Times.

I november 2012 annoncerede Gruner + Jahr, at man som led i en rekonstruktion af selskabets finansielle udgivelser ville lukke Financial Times Deutschland, idet man ikke havde lykkedes med at finde en køber. Samtidig kom det frem, at avisen aldrig havde genereret et overskud, men at man i løbet af avisens 12-årige levetid havde tabt 250 millioner euro på udgivelsen. 

7. december 2012 udkom avisen for sidste gang - med en forside helt i sort, hvor nogle af bogstaverne i avisens hoved var "faldet ned", så der står "Final Times". På sidste side bukker og undskylder de ansatte – men forsikrer samtidig, at de intet fortryder.

Oplagstal

Eksterne henvisninger
 Financial Times Deutschlands hjemmeside

Referencer

Aviser fra Tyskland
Etableret i 2000
Ophørt i 2012
Asura (flertydig)

Asura kan henvise til flere artikler:
 Asura – (arabisk: عاشوراء) en religiøs helligdag indenfor islam.
 Asura – (sanskrit: असुर) betegnelse for en gruppe af guddomme indenfor hinduisme og buddhisme.
Mike O'Malley

Michael Edward O'Malley (født 31. oktober 1966) er en amerikansk skuespiller og forfatter, der har optrådt i film og tv-serier. Han er nomineret til en Emmy for sin rolle som 'Burt Hummel' i Fox' hit-serie Glee. O'Malley har for nylig begyndt sin tredje sæson som forfatter på Showtime's dramaserie Shameless. 

Han er født i Boston og opvokset i New Hampshire. O'Malley flyttede til Los Angeles i slutningen af 1990'erne for at blive stjerne i en serie for NBC, kaldet The Mike O'Malley Show . Han tilbragte derefter de næste seks år med at spille 'Jimmy Hughes' på CBS' hit-serie Yes, Dear. Han har medvirket som gæst i serier som My Name Is Earl, Parenthood, og Parks and Recreation og fortsætter med at arbejde i film som 28 Days, Deep Impact, Pushing Tin, Cedar Rapids, Leatherheads, The Perfect Man, Eat, Pray, Love, So Undercover, og R.I.P.D.. 

Mike er en dramatiker af teaterstykker såsom Three Years From Thirty and Diverting Devotion, og han for nylig tilpasset sit stykke for Peter Askin's film Certainty, som vil blive frigivet i efteråret 2012. O'Malley bor i Los Angeles med sin kone Lisa og deres tre børn, Fiona, Seamus og Declan.

Eksterne links 
 

Skuespillere fra Massachusetts
Personer fra Boston
Upper West (Ghana)

Upper West Region er en region i Ghana, der ligger i den nordvestlige del af landet, og grænser til Burkina Faso i nord og vest. Administrationsbyen er Wa.

De største stammer i regionen er Dagaare i vest, Sisaala i øst og Wala i Wa og omegn. Et stort flertal blandt walaerne er muslimer, og Wa er derfor den største by i Ghana hvor et flertal af befolkningen bekender sig til islam. Sisaalaene og dagaarene er hovedsageligt  kristne eller animister. Sprogene waali og dagaare ligger så tæt på hinanden at walaene og dagaarene kan forstå meget af hinandens sprog.

Vigtigste erhverv er landbrug, specielt majs, hirse, jordnødder, okra og ris. Der er også en del husdyrhold, særlig af får, geder, høns, grise og perlehøns. Regionen er fattig og har en lang tørketid, fra oktober til maj, hvilket fører til at mange af indbyggerne tager arbejde i andre dele af landet i denne periode.

I denne region og i Upper East brygger man den traditionelle drik pito, som er et sødlig, alkoholsvag hirseøl. Det sælges normalt i egne barer, hvor man øser op til sig selv fra en tønde med en kalabas. Fordi det er så billigt, som regel et lille beløb, for at drikke så meget man ønsker, er pito meget populært.

Ghanas regioner
CFBDSIR 2149-0403

CFBDSIR 2149-0403 (fuld betegnelse: CFBDSIR J214947.2-040308.9) er en fri planet og sandsynligvis (87 % sikkert) del af AB Doradus-gruppen, hvilket er udledt af dens position og egenbevægelse. Objektet blev opdaget i 2012.

CFBDSIR-2149-0403 er mest sandsynligt en gasplanet med en anslået masse på mellem 4 og 7 gange Jupiters. Objektet er således større en større exoplanet, men ikke stor nok til at have startet kerneprocesser, hvilket ville gøre objektet til en brun dværg. Objektet er specielt derved, at det tilsyneladende ikke som en traditionel planet er i kredsløb om en stjerne, men derimod bevæger sig uden for et solsystem uden selv at være en stjerne. 

CFBDSIR-2149-0403 befinder sig ca. 100 lysår fra Jorden.

Eksterne links 
  'Orphan' Alien Planet Found Nearby Without Parent Star, space.com, 14.11.12

Exoplaneter
Llotja de la Seda

Llotja de la Seda (catalansk; spansk: Lonja de la Seda) er en sengotisk bygning i Valencia, der blev opført mellem 1482 og 1548 som børs for silkehandelen. I nutiden regnes den for en af Valencias fornemste turistattraktioner, og den er optaget på UNESCO's verdensarvsliste.

Verdensarven i Spanien
Valencia
D-A-Ds diskografi

Den danske rockgruppe D-A-Ds diskografi består af elleve studiealbum, tre livealbum, fem opsamlingsalbum, og én ep.

Album

Studiealbum

Livealbum

Opsamlingsalbum

Ep'er

Udvalgte singler 

 1986: "It's After Dark" / "Sad Sad X-mas"
 1986: "Call of the Wild" / "Riding with Sue"
 1987: "Isn't That Wild"
 1987: "A Horse with No Name"
 1987: "God's Favourite"
 1989: "Sleeping My Day Away"
 1989: "Point of View"
 1990: "Jihad (No Fuel Left for the Pilgrims)"
 1990: "Girl Nation"
 1991: "Bad Craziness"
 1992: "Laugh 'N' a Half"
 1992: "Grow Or Pay"
 1992: "Makin' Fun of Money"
 1995: "Reconstrucdead"
 1995: "Unowned"
 1995: "Helpyourselfish"
 1995: "I Wont Cut My Hair (Live)"
 1997: "Empty Heads"
 1997: "Home Alone 4"
 1998: "Hate to Say I Told You So"

 1998: "Mad X-Mas and a Psychopatic New Year"
 1998: "Jacketless in December"
 1999: "Bad Craziness"
 2000: "Everything Glows"
 2000: "Nineteenhundredandyesterday"
 2000: "Evil Twin"
 2000: "Something Good"
 2000: "Candybar"
 2002: "Soft Dogs"
 2002: "Between You & Me"
 2002: "What's the Matter?"
 2005: "Scare Yourself"
 2005: "Hey Now"
 2005: "Allright"
 2008: "Monsters Philosophy"
 2008: "You Won't Change"
 2011: "I Want What She's Got"
 2012: "Last Time in Neverland"
 2012: "We All Fall Down"

Optræder på

Kilder 

Diskografier
Diskografi
Cheføkonom

En cheføkonom er en økonom, der har det overordnede ansvar for udviklingen, koordinationen og produktionen af økonomiske og finansielle analyser. Det er desuden ofte cheføkonomen, der har ansvaret for at få disse analyser udbredt til offentligheden, ligesom cheføkonomen ofte anvendes som ekspert i pressen. 

Cheføkonomen er ikke, i modsætning til andre økonomer, beskæftiget med det grundlæggende regnearbejde bag analyserne, men må alligevel være dybt nede i tallene for at kunne formidle dem. Cheføkonomer er først og fremmest ansat i den finansielle sektor, i private virksomheder, interesseorganisationer og tænketanke.

Kendte danske cheføkonomer 
 Steen Bocian, Danske Bank
 Ulrikke Ekelund, BRFkredit
 Mads Lundby Hansen, CEPOS
 Helge Pedersen, Nordea Danmark
 Lone Kjærgaard, Arbejdernes Landsbank
 Jens Christian Lindhard Nielsen, Danica Pension
 Anders Borup Christensen, Dansk Arbejdsgiverforening

Kilder 

Økonomer
Stillingsbetegnelser
Amber Riley

Amber Patrice Riley (født 15. februar 1986) er en amerikansk skuespiller og sanger, bedst kendt for sin rolle i serien Glee som Mercedes Jones.

Opvækst 

Riley blev født i Los Angeles, Californien, som datter af Tiny (født Hightower) og Elwin Riley.  Riley gik til audition til American Idol, da hun var 17 år gammel, i løbet af showets anden sæson, men blev afvist af producenterne.  Amber dimitterede fra La Mirada High School i La Mirada, Californien i 2004.

Karriere 
Riley spiller rollen som Mercedes Jones i tv-serien Glee, som et medlem af de vigtigste skuespiller. Hun har været med siden showets pilot, som debuterede i maj 2009. Hun har sunget adskillige soloer, herunder "Respect", "Bust Your Windows", "Hate on Me", "And I Am Telling You I'm Not Going", "Beautiful", "Bridge over Troubled Water", "I Look to You", "Hell to the No", "Ain't No Way", "Try a Little Tenderness", "Spotlight", "All I Want for Christmas Is You" og tre dage efter Whitney Houstons død, en hyldest version af "I Will Always Love You ". Hendes karakter kommer gennem hendes skoletid med hendes "diva-stil", smart tøj, og har et venskab med den første åbent homoseksuelle dreng i hendes skole, Kurt Hummel (Chris Colfer). I 2011 modtog Riley en NAACP Image Award-nominering for hendes portræt af Mercedes, hun har vundet en Screen Actors Guild Award for sit skuespil på Glee ,, sammen med showets ensemble, og har også været nomineret til en Teen Choice Award for sit skuespil på showet. Hendes mor var medlem af koret i sangen "Like a Prayer". Mercedes danse med hende i løbet af den første sæson's episode "The Power of Madonna".

Den 12. september 2010, dukkede Riley ved 2010 MTV VMAs. Hun sang nationalsangen på åbningsdagen af 2012 Demokratiske Nationale Konvent. Riley er også ved at lave et soloalbum.  Hun arbejder med Mario Marchetti.

Kilder

Eksterne Henvisninger 

 

Personer fra Los Angeles
Mark Salling

Mark Wayne Salling (født 17. august 1982, død 30. januar 2018) var en amerikansk skuespiller, singer-songwriter, komponist og musiker. Han var kendt for sin rolle som Noah "Puck" Puckerman i tv-serien Glee. Salling blev i 2015 anholdt for besiddelse af børneporno, som han erkendte sig skyldig i. Mark Salling valgte i 2018 at begå selvmord, kort før han skulle i fængsel.

Opvækst 
Salling blev født i Dallas, Texas. Han var det yngste af to børn af Condy Sue (født Wherry), en skolesekretær, og John Robert Salling Jr., en revisor. Mark Salling blev undervist hjemme i en tidlig alder. Han blev opdraget i et "streng kristent hjem" og gik på Providence Christian School og Our Redeemer Lutheran i grundskolen. Han gik på, men rykkede ikke op fra Culver Military Academy, og dimitterede senere fra Lake Highlands High School i 2001. Mens han gik på high school, han var medlem af skolens wrestling-team.

Efter sin eksamen fra high school deltog han i Los Angeles Music Academy College of Music i Pasadena, Californien og begyndte at studere guitar.

Karriere

Musikkarriere 
Salling sang, skrev og producerede sin egen musik og spillede klaver, guitar, basguitar og trommer. Hans soloprojekt (under navnet "Jericho") blev debutalbummet Smoke Signals, udgivet den 8. februar 2008 af Jericho Records. Den 25. oktober 2010 udgav Salling et rock/jazz-album med titlen Pipe Dreams, som var inspireret af Alice in Chains, Nine Inch Nails, Miles Davis og Herbie Hancock. Det blev udgivet af Pipe Dreams Records, Sallings eget pladeselskab, i partnerskab med Fontana Distribution. Han var komponist, performer og producer af hvert enkelt spor. Den første single, "Higher Power", havde premiere den 10. august 2010.

For tv-showet Glee sang han på coverversioner af forskellige sange, herunder "Sweet Caroline", "Only the Good Die Young", "The Lady Is a Tramp", "Run Joey Run", "Beth" og "Good Vibrations." Under optagelserne hyldede Salling castet bag Glee ved at skrive en sang og skabe en video med titlen "Chillin'" på Glee, som bød på forskellige skuespillere og besætningsmedlemmer.

Filmkarriere 
Salling spillede med i Children of the Corn IV: The Gathering (1996) med Naomi Watts, The Graveyard (2006) og i Glee (2009-2015).

Filmografi

Film

TV

Kilder

Eksterne henvisninger 

 
 

Filmskuespillere fra USA
Personer fra Dallas
Personer der har begået selvmord
Personer dømt for besiddelse af børneporno
Akalkuli

Akalkuli (ikke at forveksle med dyskalkuli, fra græsk a = ikke og fra det latinske cálculo = at tælle) er en erhvervet neurologisk skade, som gør at patienter har svært ved at udføre simple matematiske opgaver, såsom at tilføje, subtraktion, multiplikation og endda blot, at der af to tal er større. Akalkuli adskiller sig fra dyskalkuli ved at akalkuli erhverves på et givent tidspunkt i livet på grund af neurologisk skade, såsom slagtilfælde, hvor dyskalkuli er en specifik udviklingsforstyrrelse, først observeret under erhvervelse af matematisk viden.

Kilder 

Neurologiske sygdomme
Handikap
Ageometresia

Ageometresia eller ageometria er et ord, der beskriver en fejl eller defekt i et geometrisk værk.

En tidlig brug af ordet var i skrifter af François Viète om Kopernikus. Som et andet eksempel er Johannes Kepler blevet beskyldt for ageometresia, idet han ikke havde nogen direkte og geometrisk metode til at bestemme visse forhold i sin elliptiske teori, nemlig hvordan man beregner den sande anomali ud fra den gennemsnitlige anomali.

Selvom Viète skrev på latin, er ordet ageometresia græsk, og det samme græske ord er også efterfølgende blevet brugt af forfattere på andre sprog. Ud over dets anvendelse til at angive fejl i værker af professionelle matematikere er "ageometria" også blevet brugt til at beskrive en form for dyscalculia, et handicap, der forhindrer studerende fra forståelse af geometri.

Kilder 

Geometri
Långe Jan

Långe Jan (officielt Ölands södra udde, Ølands sydlige odde) er et fyrtårn på Øland. Det blev tændt første gang den 1. november 1785 efter en byggetid på næsten to år. Fyret er beliggende allersydligst på Øland og er et anduvningsfyr. Fyrtårnet var ved opførslen cirka 36 meter højt med en diameter på cirka 12 meter og med 197 trappetrin op til toppen. I dag er fyrtårnet 41,6 meter højt og er dermed Sveriges højeste. Långe Jan er byggnadsminne siden 1935.

Fyrets officielle navn er "Ölands södra udde". Fyrtårnets navn "Långe Jan" kan stamme fra det middelalderlige kapel Capella Beati Johannis eller Sankt Johannes (Jan), som lå ved det gamle fiskerleje Kyrkhamn ved Ølands sydlige odde. Kapellet blev revet ned efter reformationen og stenene anvendt til opførelsen af fyret. Et stenkors vest for vejen mellem Långe Jan og Ottenby kungsgård angiver stedet for det tidligere kapel.

Oprindeligt var fyret et åbent stenkulsfyr med et stenkulslager i de indre tre kamre; den øverste var tiltænkt personalet. Den nuværende lanterne og det nuværende system af linser er fra 1907. Fyrtårnet blev hvidpudset 1845, og på et tidspunkt i den sidste halvdel af 1800-tallet fik den sin ring, i begyndelsen rød for senere at blive ændret til sort. Elektricitet blev indlagt 1948, og i dag er fyret helautomatisk og ubemandet. Det er muligt at nyde udsigten fra platformen om sommeren.

I nærheden af fyrtårnet ligger Ottenby fågelstation, der drives af Sveriges Ornitologiska Förening, et naturum samt en restaurant.

Se også 
 Långe Erik

Kildehenvisninger

Eksterne henvisninger 

 Långa Jan hos Sjöfartsverket  

Fyrtårne i Sverige
Etableret i 1785
Byggnadsminnen i Kalmar län
Seværdigheder i Kalmar län
Charles Cavendish, 3. baron Chesham

Charles Compton William Cavendish, tredje Baron Chesham KCB, PC (3. december 1850 – 9. november 1907), tituleret The Honourable Charles Cavendish fra 1863 til 1882, var en britisk officer og konservativ britisk politiker. Lord Chesham indtog et sæde i det britiske overhus ved sin fars død i 1882. 

I november 1900 blev han udpeget som Master of the Buckhounds af Lord Salisbury. Imidlertid var han udstationeret i Boerkrigen i Sydafrika og blev derfor erstattet af Lord Churchill  Cheshams embede blev imidlertid afskaffet det følgende år, hvorfor han blev overført til anden tjeneste hos fyrsten af Wales, den senere George V.  Han blev adlet for sin militære karriere.  Han døde ved en jagtulykke i 1907.

Referencer 

Politikere fra England
Baroner fra Det Forenede Kongerige
Generaler fra Storbritannien
Postmuseum (Stockholm)

Postmuseum er et museum, som siden 1906 har ligget i Kungliga posthuset på Lilla Nygatan 6 i Gamla stan i Stockholm. Museet drives af Posten AB.

Med sine omfattende posthistoriske og filatelistiske samlinger har Postmuseum i Stockholm været et af verdens fornemste postmuseer. I dag er museet mere en udstillingssal for Postens forretning og savner kulturhistorisk indretning. Frem til efteråret 2011 var det et riksmuseum som samlede, plejede og udstillede det svenske postvæsens historie. De i særklasse vigtigste frimærker på museet er de to Post Office-mærker, som blev doneret af storsamleren Hans Lagerlöf.

Museet ligger i et kulturhus med aner fra 1600-tallet. Det blev købt af det svenske postvæsen 1720 og husede frem til 1869 Stockholms eneste postkontor. Museet blev indviet 1906, og omfattede da kun nogle rum, men har i dag indtaget hele bygningen. Totalt rummer bygningen 3.300 kvadratmeter, hvor 2.300 kvadratmeter er tilgængelige for besøgende.

Se også 
 Filateli

Eksterne henvisninger 

 Officiel hjemmeside 
 Postmuseums samlinger på DigitaltMuseum 

Museer i Stockholm
Filateli
Etableret i 1906
Stockholms läns museum

Stockholms läns museum er et museum i Sickla, der værner om Stockholms läns historie, kulturmiljøer og bebyggelse. 

Museet adskiller sig til dels fra traditionelle museer med store faste basisudstillinger. Det vil i stedet nå ud til publikum gennem besøg af skoleklasser, vandreudstillinger og markerede kulturstier i historiske miljøer. Museet har en mindre, fast udstilling med beskrivelser af skæbner fra länet og midlertidige udstillinger om kulturhistorie, bygningspleje og kunst. På museet findes også et bibliotek med kulturhistorisk litteratur om länet. 

Länsmuseets største bidragsydere er Stockholms läns landsting og Statens kulturråd. Museet driver også en omfattende tjenestevirksomhed, f.eks. bygningsinventering for länets kommuner. 

Museet har domicil i AB Diesel Motorers gamle fabrikslokaler ved Sickla industriväg 5 i Nacka kommun. AB Diesel Motorer blev siden lagt sammen med AB Atlas til AB Atlas Diesel og ændrede i 1956 navn til Atlas Copco AB, da virksomheden fremstillede kompressorer. Atlas Copco har stadig sit hovedkontor på Sickla industriväg i nærheden af museet.

Eksterne henvisninger 

 Officiel hjemmeside 

Læns museum
Volta (region)

Volta  er en af Ghanas ti administrative regioner. Før første verdenskrig hørte Volta regionen til kolonien Tysk Togoland. Efter krigen blev den overført til Britisk Togoland som blev slået sammen med kolonien Guldkysten i 1956 som blev selvstændig som Ghana året efter.

Regionen ligger i den sydøstlige del af landet, og grænser mod nord til Northern Region, mod syd til Atlanterhavet og regionen Greater Accra, mod nordvest til Brong-Ahafo, mod sydøst til Eastern Region og mod øst til Togo. Regionen har en gennemsnitlig bredde på under 100 km, og med omkring 400 km fra kysten mod nord.

På grund af den langstrakte form er naturen i Voltaregionen meget forskelligartet: Kystsavanne mod syd, Tropeskov og tør savanne mod nord. Voltaregionen er i den midterste del den bjergrigeste region i landet . Fra sydvest mod nordøst går die Akwapim-Togo-Kæden skråt gennem den sydlige og midterste del af regionen. Her ligger Mount Afadjato, der med 885 moh. er dete højeste bjerg i Ghana. Der er flere naturreservater og Kyabobo National Park.

Distrikter 

Volta Region inddeles i følgende 13 distrikter:

 Adaklu-Anyigbe District
 Akatsi District
 Ho Municipal District
 Hohoe District
 Jasikan District
 Kadjebi District
 Keta District
 Ketu District
 Kpando District
 Krachi District
 Krachi East District
 Nkwanta District
 North Tongu District
 South Dayi District
 South Tongu District

Ghanas regioner
Lake Clark National Park and Preserve

Lake Clark National Park and Preserve er en nationalpark i det sydvestlige Alaska i USA, etableret 1980 i henhold til Alaska National Interest Lands Conservation Act. Nationalparken rummer mange vandløb og søer, der er vigtige for laksefiskeriet i Bristol Bay. Nationalparken giver mulighed for stor variation indenfor fritidsaktiviteter hele året rundt.

Lake Clark er blevet kaldt for "essensen af Alaska", da den er samlet i et relativt lille område på Alaskahalvøen, sydvest for Anchorage, med en del egenskaber der ikke findes samlet i andre af Alaskas nationalparker; sammenløbet af de tre bjergkæder – Alaska Range fra nord, Aleutian Range fra syd og parkens egen barske Chigmit-bjergene, to aktive vulkaner – Mount Iliamna og Redoubt, en kystlinje med regnskov i øst, en højslette med tundra i vest samt turkisblå søer.

Der fører ikke nogen veje til nationalparken, og der er kun adgang ved hjælp af mindre flyvemaskiner. Nationalparken er en af de mindst besøgte i National Park Service-systemet af parker, hvor gennemsnittet af besøgende kun udgør lidt over 5.000 om året.

Eksterne henvisninger 

 Officiel NPS hjemmeside 

Nationalparker i USA
Nationalparker i Alaska
Etableret i 1980